ગુજરાત વિધાનસભાની ચૂંટણીમાં મતદાન પૂર્ણ થઇ ચૂક્યું છે અને 18 ડિસેમ્બરના રોજ પરિણામો જાહેર થશે. તમામ એક્ઝિટ પોલમાં ભાજપને બહુમત મળવાનો દાવો કરવામાં આવ્યો છે. પાટીદાર અનામત આંદોલન સમિતિના કન્વીનર હાર્દિક પટેલનો દાવો છે કે, ચૂંટણીમાં કોંગ્રેસને 100થી વધુ બેઠકો મળશે. ગુજરાતમાં કુલ 14 ટકા પટેલ છે, અમદાવાદ, મહેસાણામાં જે રીતે હાર્દિકે 14 પટેલ યુવાઓની શહાદતનો ઉલ્લેખ કરતાં લોકોને ભાજપને હરાવવા માટે મત કરવાની અપીલ કરી હતી, હાર્દિકની એ અપીલની કેટલી અસર થઇ છે એ હવે જોવાનું રહે છે.